钦定古今图书集成/理学汇编/经籍典/第078卷 > 朱子大全集 > 《答何镐》
## 钦定古今图书集成/理学汇编/经籍典/第078卷 > 朱子大全集 > 《答何镐》

向蒙垂示先大夫《易集义》，得以伏读。窃窥观象玩辞
之意，知前辈求道之勤盖如此，不胜叹仰。顾恨不得
执经门下，躬扣所疑，三复遗篇，徒深感怅。

又

记中所称兼山氏者名“忠孝”，《语录》中载其问疾伊川
之语。然顷见其《易》书溺象数说，去程门甚远，而《尹子》
门人所记则以为忠孝。自党论起，绝迹师门，先生没
不致奠，而问疾之语，亦非忠孝也，然则其人其学亦
可见矣。